[{"text_idx": "#000002", "text": "Os da chi\u2019n chwilio am rywbeth blasus a hardd, mae Neuadd Fwyd Harvey Nichols yn le da i ddechrau. Un rheswm mawr am hyn yw\u2019r llygatgraff Kelly Molloy. Mae hi\u2019n un o\u2019n hoff wynebau yn y sioeau bwyd oherwydd bod ganddi bob amser argymhelliad newydd a sgwrs dda.\nYn y diweddaraf o\u2019n cyfres \u2018Panad gyda ...\u2019, rydym yn trafod pam nad ydy cael cogydd fel cariad mor dda ag y mae\u2019n swnio a beth i\u2019w fwyta pan fyddwch angen rhywbeth cyflym a blasus."}, {"text_idx": "#000003", "text": "Fy rhieni, wrth gwrs! Roedd dad wrth ei bodd yn dod a\u0302 bwyd mo\u0302r a bwydydd newydd i roi cynnig arnynt adref. Hefyd roedd cyn-gariad yn gogydd a ches i fy annog i fynd allan a rhoi cynnig ar bethau gwahanol, a llefydd newydd. Nid oedd yn coginio llawer adref, fodd bynnag, yn anffodus ..."}, {"text_idx": "#000004", "text": "Dwi wrth fy modd yn mynd i lefydd newydd ac mae gen i restr fawr o lefydd yn Llundain i fynd iddo. Dwi wrth fy modd gyda\u2019r naws anffurfiol sy\u2019n digwydd \u2013 lot o rannu, lot o grilio, lot o flasau rhyngwladol. Fy ffefrynnau diweddar yw\u2019r bwyty Siapaneaidd Kurobuta (sydd newydd agor yn Harvey Nichols Knightsbridge) a Smoking Goat (Soho)."}, {"text_idx": "#000005", "text": "Afocado, caws, coffi. Ond dydi coffi ddim yn gynhwysyn nac ydi? Ond mae\u2019n hanfodol ac mewn gwirionedd yn gweithio\u2019n dda iawn mewn cacen siocled neu bwdin, gan ei fod yn cyflwyno ychydig bach o chwerwder. Hefyd, halen, wrth gwrs!"}, {"text_idx": "#000006", "text": "Afocado, tomatos, cyw ia\u0302r, wyau."}, {"text_idx": "#000008", "text": "Does gen i ddim dant melys, ond cacen fy mam-gu gyda streusel ar ei ben, neu sgons gyda jam a hufen. Ym mhob achos arall, caws. Lot o gaws."}, {"text_idx": "#000009", "text": "Dwi wrth fy modd gyda\u2019r hyn mae Llundain yn gwneud ar hyn o bryd yn enwedig gyda bwyd stryd, cefnogaeth technegau, ond efo lot o flas, yr amrywiaeth \u2013 mae yna ormod o lefydd i drio! Hefyd, Brooklyn. Mae nifer o bethau cyffrous yn dod allan o Brooklyn ac yn enwedig Williamsburg ar hyn o bryd. Mae ganddynt arddull penodol sy\u2019n unigryw, diddorol ac yn codi awch arna\u2019i i ymweld."}, {"text_idx": "#000010", "text": "Halen \u2013 dwi ddim yn gwybod pam fod defnyddio halen yn codi ofn ar bobl. Defnyddiwch halen o ansawdd da ac mae\u2019r blas yn disgleirio trwyddo. Mae\u2019n gwella\u2019r blas.\nDwi hefyd yn ffan fawr o gynhwysion Siapaneaidd \u2013 yn enwedig miso, mirin, dashi ... ma\u2019 nhw mor syml i\u2019w ddefnyddio, a gyda lot o effaith umami. Rydym yn cadw amrywiaeth ardderchog o gynhwysion coginio Siapaneaidd yn ein Marchnad Bwyd, gyda\u2019r pastau miso gorau, gwymon, wasabi a the matcha (cynhwysyn a thanddefnyddir mewn coginio)."}, {"text_idx": "#000011", "text": "Os dwi am rywbeth cyflym, blasus ac yn dda i mi, dwi\u2019n gwneud fersiwn fy hun o ramen neu gawl miso. Stoc, miso, digon o lysiau, weithiau nwdls (ond yn aml heb), rhyw fath o brotein (mae corgimychiaid yn berffaith ar gyfer hyn, neu tofu) \u2013 weithiau rwy\u2019n potsio wy yn y cawl. Weithiau, byddaf yn ei wneud yn fwy Fietnamaidd ac yn hytrach na miso dwi\u2019n ychwanegu sinsir, tsili, cardamom a chlof yn ei lle, ac unrhyw berlysiau sydd gen i yn yr oergell. Y ddysgl un-pot cyflym perffaith."}, {"text_idx": "#000012", "text": "Mae gen i LOT o lyfrau coginio gan eu bod yn gwneud darllen gwych. Dwi jyst angen eu defnyddio, yn hytrach na dwyn syniadau ac yn mynd oddi ar y piste a gwneud fersiwn fy hun. Mae pentwr o lyfrau coginio wrth ymyl lle dwi\u2019n eistedd, gan ein bod yn gwerthu detholiad o lyfrau coginio mewn safleoedd Harvey Nichols \u2013 yn amlach na pheidio \u2018da ni\u2019n llwyddo cael ychydig o lyfrau a lofnodwyd gan yr awduron hefyd.\nY llyfr cyntaf a wnaeth i mi eistedd i fyny a meddwl, \u201cwow, rydw i\u2019n medru gwneud hyn\u201d oedd Real Cooking. gan Nigel Slater. Hefyd mae gen i The Joy Of Cooking, sydd a\u0302 bron iawn bob dim ynddo. Weithiau, da chi jyst eisiau gwybod sut i wneud cacen neu rysa\u0301it sylfaenol, nid fersiwn ffansi, ac mae hyn i gyd ynddo \u2013 mae\u2019n cynnwys popeth y dylai gwneud, mae\u2019n anferth! Dwi wedi defnyddio llyfrau coginio Bill Granger dros y blynyddoedd hefyd."}]